Document ID: 31999D0496

ΑΠΟΦΑΣΗ ΤΗΣ ΕΠΙΤΡΟΠΗΣ
της 6ης Ιουλίου 1999
για την κατάρτιση καταλόγου εγκεκριμένων ζωνών όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία στη Γερμανία
[κοινοποιηθείσα υπό τον αριθμό Ε(1999) 1975]
(Κείμενο που παρουσιάζει ενδιαφέρον για τον ΕΟΧ)
(1999/496/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας(1), όπως τροποποιήθηκε τελευταία με την οδηγία 98/45/ΕΚ(2), και ιδίως το άρθρο 5 παράγραφος 2,
Εκτιμώντας:
(1) ότι τα κράτη μέλη μπορούν να αποκτήσουν για την επικράτειά τους ή για τμήματα αυτής το καθεστώς εγκεκριμένης ζώνης απαλλαγμένης από ορισμένες νόσους των ιχθύων·
(2) ότι, για το σκοπό αυτό, η Γερμανία, με επιστολές της 18ης Σεπτεμβρίου 1995 και της 17ης Σεπτεμβρίου 1996, υπέβαλε στην Επιτροπή δικαιολογητικά για τη χορήγηση καθεστώτος εγκεκριμένης ζώνης όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) για ορισμένα τμήματα υδρολογικών λεκανών που βρίσκονται στη Βάδη-Βυρτεμβέργη καθώς επίσης και τις εθνικές διατάξεις που διασφαλίζουν τη συμμόρφωση προς τους κανόνες για τη διατήρηση της έγκρισης·
(3) ότι ο λεπτομερής έλεγχος των δικαιολογητικών αυτών επιτρέπει τη χορήγηση του καθεστώτος εγκεκριμένης ηπειρωτικής ζώνης όσον αφορά τη ΛΑΝ και την ΙΑΣ στις ζώνες αυτές·
(4) ότι οι διατάξεις της παρούσας απόφασης είναι σύμφωνες με την γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ζώνες που αναφέρονται στο παράρτημα αναγνωρίζονται ως εγκεκριμένες ηπειρωτικές ζώνες όσον αφορά τη ΛΑΝ και την ΙΑΣ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Ιουλίου 1999.

Labels: 0
18
6